Yawezekana ndio sababu mwanamuziki huyu Kala Jeremaiah ameonekana kuwa wa tofauti na hata kuwa miongoni mwa watu 16 waliotunukiwa  tuzo ya mabingwa wa mabadiliko nchini Tanzania.

Katika  sehemu ya maadhimisho yanayoendelea ya Siku 16 za kupinga ukatili wa kijinsia nchini Tanzania, Wanawake katika Sheria na Maendeleo barani Afrika (WiLDAF) na Umoja wa Kupambana na Ukatili wa Kijinsia (MKUKI), kwa Ufadhii wa Shirika la Umoja Wa Matafa la Idadi ya Watu Duniani (UNFPA) na Ubalozi wa Denmark nchini Tanzania, waliandaa hafla ya kusherehekea Mabingwa 16 wa Mabadiliko na miongoni mwao ni watu binafsi ambao wanafanya kazi nchini humo kila siku kutetea na kulinda haki za wanawake na wasichana kuwawezesha kuishi maisha bila ukatili na unyanyasaji wa kijinsia. 

Uteuzi wa mabingwa 16 uliotokana na mamia ya majina ni njia ambayo inatoa motisha ya kuleta mabadiliko ili kuondoa ukatili na unyanyasaji wa kijinsia na mila kandamizi nchini Tanzania. 

Kwa upande wake Kala Jeremiah anadhani mabadiliko yanaanza na yeye kwasababu;

"Mtu yeyote mwenye nafasi ya kusikilizwa na kusikika  ana fursa kubwa ya kuleta mabadiliko katika jamii yake," hayo ni maneno ya Kala Jeremiah ambaye ni mwanamuziki nchini Tanzania.

Jeremiah anasema sanaa yake inaambatana na kusaidia watu wengine. 

"Huwa sifikiriii kuimba wimbo kama wimbo bali huwa nafikiria kutoa mafunzo, kumuinua yule aliyekata tamaa na kumpa burudani.

Kwa karma yangu naamini nimegusa maisha ya watu wengi.

Wimbo wa 'wanandoto' ambao unayahusu maisha ya watoto wanaoishi katika mazingira magumu unatoa nafasi ya kumkumbusha msikilizaji wa wimbo yangu kuwa yule mtoto aliyeko barabarani hakufika pale kwa kupenda bali naye ana ndoto ya kuishi maisha mazuri.

Wimbo mwingine ambao Kala Jeremiah anajivunia maudhui yake ni wimbo wa 'kijana' anasema ametumia nafasi yake kama kijana ili kumuonesha na kumuelimisha kijana mwingine juu ya maisha na uwajibikaji.

Kala Jeremiah anasema ameamua kutoa huduma kupitia muziki wake hivyo hafanyi biashara katika muziki huo ili kuwapa fursa watu waweze... \n\nNipe kichwa kizuri cha makala hapo juu.
Kala Jeremiah: Mtu yeyote mwenye nafasi ya kusikilizwa na kusikika ana fursa ya kuleta mabadiliko katika jamii yake